උඹලගෙන් බහුතරයක් ඕකට කැමති නෑ ඒත් ඇයි උඹලා තාම නිශ්ශබ්දව ඉන්නේ කියන එක මට හරිම ප්‍රහේලිකාවක්.ඔය සංවිධානයේ කෙනෙක් "බුදු හාමුදුරුවෝ මිනී මස් කාලා තියෙනවා" කියල කිව්වා.සිංහල අපි බොදු බල සේනාවේ මරි මෝඩ වැඩ වලට විරුද්ධව කතා කරන්න බය නැති වුනත් ඔය අන්තවාදීන්ට විරුද්ධව උඹලා මොනවත් නොකියන එක ජාතිවාදය අවුලන්න බලාගෙන ඉන්න අයට හොඳ motivation එකක් වුනා කියන එක අකමැත්තෙන් හරි උඹලට පිළිගන්න වෙනවා.(මාසෙකට විතර පස් සේ සමාව ඉල්ලුවා තමා.ඒත් ඒ සමාව ඉල්ලන්න එච්චර කල් ගියේ ඇයි දන්නේ නෑ.දෙයක් කියන්න කලින් හොඳටම හොයලා බලලා කිව්වනම් ඔහොම වෙන්නේ නෑ.ඒත් සමාව ඉල්ලනකොට වෙන්න තිබුන හානිය වෙලා ඉවරයි)තව කියන්න ඕනි දෙයක් තමා රිසානා නංගි ගේ සිද්ධිය.ඒ වෙලාවේදී ලාංකිකයෝ හැටියට හැමෝම කම්පා වුනා.උඹලත් කම්පා වෙන්න ඇති මචං.ඒත් එක පිටට පෙනුනේ නෑ.හැබැයි මේ වෙලාවේ ආඩම්බරෙන් කියන්න ඕනි මගේ කැම්පස් එකේ මුස්ලිම් සහෝදර සහෝදරියෝ ටික මූලික වෙලා රිසානාගේ පවුලට අලුත් ගෙයක් හදලා දුන්නා කියන එකත්.ඔය සිද්ධියත් උඹලා ගැන අනිත් මිනිස්සුන්ගේ ඔලුවලට විෂබීජ දාන්න ජාතිවාදියෝ ටික ප්‍රයෝජනයට ගත්තා කියන එක කියන්නම ඕනි.දැන් තාක්ෂනය දියුණුයි.ඒ නිසා ලෝකේ එහා කොනේ දෙයක් වුනත් පටස් ගාලා අපිට දැනගන්න පුළුවන්.සාමයේ ආගම වුන ඉස්ලාම් එක එක්කෙනාට ඕනි විදිහට අර්ථ දක්වලා ඒ ආගමේ නාමෙන් සමහර මිනිස්සු කරන ත්‍රස්තවාදී වගේම තුප්පහි වැඩ ගැනත් මිනිස්සු දැනගන්නේ එහෙමයි.ඒවාට උදාහරණ දෙන්න ඕනි නෑ කියල හිතනවා.ඒ සිද්ධි පාවිච්චි කරලා අනිත් අන්තවාදියෝ ටික කලේ මොකක්ද "වෙන රටවල මෙහෙම වෙනවා තව ටික කාලෙකින් ලංකාවටත් මෙහෙම වෙයි.ඒක වෙන්න දෙන්න එපා" කියලා උඹලා ගැන බිල්ලෙක්ගේ ප්‍රතිරූපයක් හදපු එක.අනේ ඉතින් උඹලා ඒවටත් සද්ද නැතුව හිටියා.ඒවා වැරදියි කියල කියන්න උඹලගේ කටවල් ඇරුනේ නෑ ඉතාම සුළුතරයකගේ ඇරෙන්න.(සමහරක් ඉතින් ඒ සිද්ධිත් defend කරන්න හැදුවා.ඒත් හැම ආගමේ ම ඔය වගේ කාලකන්නි ඉන්න නිසා ඒක එච්චර හිතන්න ඕනි නෑ.)එකෙන් වුනේ ලංකාවේ උනුත් මේවා අනුමත කරනවා කියල ඇති වුන හැඟීම එක්ක අර කතා ටික ස්ථිර වුන එක විතරයි.ඉතින් මචංලා මෙච්චර වෙලා මේ දේවල් කිව්වේ වෙන මොකක් නිසාවත් නෙවේ.මේක උඹලගේත් රට අපෙත් රට.දෙමළ මනුස්සයාගේත් රට.කොටින්ම කිව්වොත් මේ රට ඇතුලේ ඉපදිලා මේකේ ජීවත් වෙන හැම එකාගෙම රට මේක.මේක ලේ විලක් නොකර තියාගන්න එක ඔය හැම එකාගෙම වගකීමක්.උඹලගේ සමහරු අපිට කියනවා මේ වෙන දේවල් නවත්තන්නලු.රට හැමෝගෙම නම් අපි විතරක් කොහොමද මචංලා වෙන දේවල් නවත්තන්නේ....